Trastevere Apartment, Rome - Recensies en Prijs - Travellerspoint
Air Conditioning Airport Transfers Beddegoed Includeert DVD's Free City Maps Free WiFi Gratis Internet Toegang Hairdryers Internet Toegang Kitchen Ontbijt niet inbegrepen Towels Included inroom facilities
Via della Scala, 12, Rome, Italië Kaart Kalahari Mountain View Dune Trail - WegRy
Kalahari Mountain View Dune Trail
Kalahari Mountain View-4×4-duinroete
Die Kalahari Mountain View-4×4-duinroete is op ’n plaas net langs die Witsand-natuurreservaat geleë. Dis ’n uitstekende roete, en die plaaseienaar, Kobie van der Walt, stel dit beskikbaar aan besoekers aan Witsand.
Die Witsand-reservaat op
’n bergrug van wit duine wat 20 m-60 m hoog is, word deur koperrooi Kalahariduine, doringboomwêreld en die Langeberg-bergreeks omring.
Die Kalahari Mountain View-roete is die perfekte manier om dié eiesoortige omgewing te ervaar. Jy kan reël vir permitte by Witsand se ontvangs, waar jy ook GPS-punte en ’n kaart van die roete sal kry. Die roete lê reg tussen twee bergreekse, die Lange- en die Skurweberg, en bestaan uit twee dele: 23 km duinry en 4 km teen die berghelling.
Moenie dink die deel deur die sand is onavontuurlik nie – daar is verskillende moeilikheidsgrade, onder meer ernstig tegniese sandry terwyl jy die bekende rooi duine verken. Laestrek is nodig as jy die steiler duine wil aanpak, maar die roete is ook geskik vir sagte 4×4’s aangesien die moeilikste dele misgery kan word. (Die moeilikheidsgraad wissel aansienlik van seisoen tot seisoen.)
En as jy lus is vir iets anders, is daar ’n opsionele 4 km-sirkelroete teen ’n berg, wat plek-plek rotsagtig en baie steil is; goeie grondvryhoogte en laestrek is noodsaaklik.
Daar is tien selfsorggrasdaklogdes met lugversorging by Witsand, en elkeen het ’n braaiplek in die koelte. Daar is ook hutte vir groepe waarin tot 20 mense kan slaap, sowel as ’n goed onderhoude karavaan- en kampplek.
Witsand is bekend daarvoor dat stappers letterlik vrye teuels het; pak dus jou stapstewels in. Jy kan ook fietse en duinborde huur. Let daarop dat geen vierwielmotorfietse toegelaat word nie.
053 313 1061;
083 656 2117;
083 234 7930
Naaste dorp: Postmasburg (80 km)
Beste tyd om te gaan: Heeljaar, maar Maart tot Augustus is die beste tyd.
Roeteafstand: 27 km
Hoe lank gaan ek ry? 2-4 uur
Wat jy moet weetKontak:Jeanene Jessnitz; Kobie van der Walt Telefoon:053 313 1061Selfoon:083 656 2117; 083 234 7930E-pos-adres:witsandkalahari@telkomsa.netWebblad:http://www.witsandkalahari.co.zaBeste tyd om te gaan:Heeljaar, maar Maart tot Augustus is die beste tyd.Roeteafstand:27 kmVerblyfDaar is tien selfsorggrasdaklogdes. Daar is ook hutte vir groepe waarin tot 20 mense kan slaap.Kampering:Daar is ’n goed onderhoude karavaan- en kampplek.Wat nog?Witsand is bekend daarvoor dat stappers letterlik vrye teuels het; pak dus jou stapstewels in. Jy kan ook fietse en duinborde huur. Let daarop dat geen vierwielmotorfietse toegelaat word nie.
Ubumanzi Game Lodge 4×4-roetes	Gecko Rock Eco Adventure	Skoorsteenberg	Matroosberg-natuurreservaat	NUUT op die rak